Diari Oficial de la Generalitat Valenciana


Sumari del DOGV 7796, del 02-06-2016 (2016/3989)

DECRET 65/2016, de 27 de maig, de 2016, del Consell, pel qual es modifica la inscripció de la forest 70 del Catàleg de Forests de Domini Públic i Utilitat Pública de la Província de València, denominada Bicorp, situada al terme municipal de Bicorp i propietat del seu ajuntament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3989


Data del document
:   27-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Bicorp
    * muntanya

DECRET 65/2016, de 27 de maig, de 2016, del Consell, pel qual es modifica la inscripció de la forest 70 del Catàleg de Forests de Domini Públic i Utilitat Pública de la Província de València, denominada Bicorp, situada al terme municipal de Bicorp i propietat del seu ajuntament. [2016/3989]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, modificats per la Llei 21/2015, de 20 de juliol, per la qual es modifica la Llei 43/2003, i els articles 11, 13 i 26 del Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, relatius a la inclusió de terrenys forestals en el Catàleg de Forests de Domini Públic i Utilitat Pública i els seus efectes jurídics, la Conselleria d'Agricultura, Medi Ambient, Canvi Climàtic i Desenvolupament Rural ha instruït l'expedient de modificació de la inscripció de la forest número 70 del Catàleg de Forests de Domini Públic i Utilitat Pública de la Província de València, denominada Bicorp, situada al terme municipal de Bicorp i propietat de l'Ajuntament de Bicorp, a fi d'ajustar les seues àrees i de modificar la denominació, la qual dóna lloc a confusió, i la resta de característiques han de romandre inalterades, per la qual cosa s'aprova el decret corresponent.  
  
En virtut d'això, a proposta de la consellera d'Agricultura, Medi Ambient, Canvi Climàtic i Desenvolupament Rural, segons disposa l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell en la reunió del dia de 27 de maig de 2016,  
  
  
DECRETE  
  
Primer. Modificació de la inscripció de la forest número 70 del Catàleg de Forests de Domini Públic i Utilitat Pública de la Província de València  
Es modifica la inscripció de la forest número 70 del Catàleg de Forests de Domini Públic i Utilitat Pública de la Província de València, denominada Bicorp, situada al terme municipal de Bicorp i propietat de l'Ajuntament de Bicorp.  
La nova inscripció queda de la següent manera, i la resta de característiques han de romandre inalterades:  
  
Número d'UP: 70.  
Denominació: El Monte de Bicorp.  
Pertinença: Ajuntament de Bicorp.  
Superfície pública: 3.965,06 hectàrees.  
Superfície enclavats: 1.597,77 hectàrees.  
Superfície total:5.562,83 hectàrees.  
  
Límits  
Nord  
Tros A, Forest Comuna: propietat de particular i La Redonda.  
Tros B, Dehesa del Monte Mayor i Umbría: La Redonda.  
Tros C, Dehesa del Buitre: propietat particular.  
Est  
Tros A, Forest Comuna: terme de Quesa.  
Tros B, Dehesa del Monte Mayor i Umbría: terme de Quesa.  
Tros C, Dehesa del Buitre: La Redonda.  
Sud  
Tros A, Forest Comuna: terme de Quesa.  
Tros B, Dehesa del Monte Mayor i Umbría: terme de Quesa.  
Tros C, Dehesa del Buitre: La Redonda i propietat particular.  
Oest  
Tros A, Forest Comuna: terme d'Ayora.  
Tros B, Dehesa del Monte Mayor i Umbría: La Redonda.  
Tros C, Dehesa del Buitre: propietat particular.  
  
Segon. Efectes  
El present decret produirà efectes des de l'endemà de la publicació en el Diari Oficial de la Comunitat Valenciana.  
  
Contra el present decret, les persones interessades podran interposar un recurs contenciós administratiu en el termini de dos mesos, comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposen l'article 10 i concordants de la Llei reguladora de la jurisdicció contenciosa administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, de 27 de maig 2016  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO